钦定古今图书集成/理学汇编/字学典/第142卷 > 宋许观东斋记事 > 《韵总序》宋·欧阳修
## 钦定古今图书集成/理学汇编/字学典/第142卷 > 宋许观东斋记事 > 《韵总序》宋·欧阳修

倕工于为弓而不能射，羿与逄蒙，天下之善射者也。
奚仲工于为车而不能御，王良、造父，天下之善御者
也。此荀卿子所谓“艺之至者不两能。”信哉！儒者学乎
圣人，圣人之道，直以简然。至其曲而畅之，以通天下
之理，以究阴阳天地人鬼事物之变化，君臣父子吉
凶生死，凡人之大伦，则《六经》不能尽其说，而七十子
与孟轲、荀、扬之徒，各极其辨，而莫能殚焉。夫以孔子
之好学，而其所道者，自尧、舜而后则详之其前，盖略
而弗道，其亦有所不暇者欤？儒之学者，信哉！远且大
而用功多，则其有所不暇者宜也。文字之为学，儒者
之所用也；其为精也，有声形曲直毫厘之别，音响清
浊相生之类，五方言语风俗之殊，故“儒者莫暇精之。
有其精者，则往往不能乎其他。是以学者莫肯舍其
所事而尽心乎？此所谓不两能者也。必待乎用心专
者而或能之，然后儒者有以取焉。”洛僧鉴聿为《韵总》
五篇，推子母轻重之法以定四声，考求前儒之失，辨
正五方之讹。顾其用心之精，可谓入于忽微，若栉者
之于发，绩者之于丝，虽细且多而条理不乱，儒之学
者莫能难也。鉴、聿通于《易》，能知大演之数，又学乎阴
阳地埋，黄帝、岐伯之书，其尤尽心者，《韵总》也。聿本儒
家子，少为浮图，入武当山，往来江汉之旁，十馀年，不
妄与人交，有不可其意，虽王公大人亦莫肯顾闻。士
有一艺，虽千里必求之，介然有古独行之节，所谓用
心专者也，宜其学必至焉耳。浮图之书行乎世者数
百万言，其文字杂以裔夏，读者罕得其真，往往就而
正焉。《鉴、聿》之书，非独有取于吾儒，亦欲传于其徒也。

十六卷，计七十六韵，共若千万言。书奏，赐名曰《洪武
正韵》，敕臣濂为之序。臣濂窃惟司马光有云：“备万物
之体用者，莫过于字；包众字之形声者，莫过于韵。”所
谓：三才之道，性命道德之奥，礼乐刑政之原，皆有系于此，诚不可不慎也。古者之音，惟取谐协，故无不相通。江左制韵之初，但知纵有四声，而不知衡有七音，故经纬不交，而失立韵之原，往往拘碍，不相为用。宋之有司，虽尝通并，仅稍异于《类谱》，君子患之。当今天下，车同轨而书同文，凡礼乐文物，咸遵往圣，赫然上继唐虞之治。至于《韵书》，亦下诏词臣，随音刊正，以洗千古之陋习。猗欤盛哉！虽然，旋音以七音为均，均言韵也。有能推十二律以合八十四调，旋转相交，而大乐之和亦在是矣。所可愧者，臣濂等才识暗劣，无以上承德音，受命震惕，罔知攸措。谨拜手稽首，序于篇端。于以见圣朝文治大兴，而音韵之律悉“复于古”云。